Държавен вестник, бр. 22, 2014 г., стр. 23

БРОЙ  22	
Д Ъ Р Ж А В Е Н  В Е С Т Н И К 	
СТР.  23  
г) всяка инсталация, извършваща една или 
повече от дейностите, посочени в приложе­
ние № 1, или дейност по буква „б“, която е 
претърпяла разширение на капацитета си с 
повече от 10 на сто след 30 юни 2011 г., само 
по отношение на увеличения капацитет.
37. „Общественост“ е понятие по смисъла 
на § 1, т. 24 от допълнителните разпоредби на 
Закона за опазване на околната среда.
38. „Оператор“ е понятие по смисъла на 
§ 1, т. 43 от допълнителните разпоредби на 
Закона за опазване на околната среда.
39. „Оператор за търговски въздушен пре­
воз“ е авиационен оператор, който предоставя 
услуги за превоз по въздуха на пътници, товари 
и/или поща срещу възнаграждение.
40. „Отрасли или подотрасли, изложени на 
съществен риск от изтичане на въглерод“ са 
отраслите и подотраслите, включени в прило­
жението от Решение 2010/2/ЕС на Комисията 
от 24 декември 2009 г. за определяне, съгласно 
Директива 2003/87/ЕО на Европейския пар­
ламент и на Съвета, на списък с отрасли и 
подотрасли, за които сe смята, че са изложени 
на съществен риск от изтичане на въглерод 
(ОВ, L 1/10 от 5 януари 2009 г.).
41. „Парникови газове“ са: въглероден диок­
сид (СО2), метан (СН4), диазотен оксид (N2O), 
флуоровъглеводороди (HFCs), перфлуоровъг­
лероди (PFCs) и серен хексафлуорид (SF6), и 
други естествени и антропогенни газообразни 
компоненти на атмосферата, които абсорбират 
и повторно излъчват инфрачервена радиация.
42. „Повторно“ е нарушението, извършено 
в едногодишен срок от влизането в сила на 
наказателното постановление, с което наруши­
телят е наказан за същото по вид нарушение.
43. „Полезен товар“ за целите на определе­
нието по т. 57 е общото тегло на превозваните 
по време на авиационната дейност товари, 
поща и пътници.
44. „Двудневен спот“ са квоти, продавани 
на търг за доставка на договорена дата не 
по-късно от втория пазарен ден след датата 
на търга съгласно чл. 38, параграф 2, буква 
„а“ от Регламент (ЕО) № 1287/2006.
45. „Предаване“ e понятие по смисъла на 
чл. 3, т. 15 от Регламент (ЕС) № 389/2013.
46. „Предписана емисионна единица (ПЕЕ)“ 
е търгуема единица от „предписаното количе­
ство“, равняваща се на един тон еквивалент 
на въглероден диоксид, издадена съгласно 
разпоредбите на Анекса към Решение 13 на 
първата конференция на страните по Прото­
кола от Киото.
47. „Предписано количество“ е общото 
количество емисии на парникови газове, ко­
ето е определено за Република България по 
Протокола от Киото за периода от 1 януари 
2008 г. до 31 декември 2012 г.
48. „Промяна в работата на инсталацията“ 
е понятие по смисъла на § 1, т. 40 от допъл­
нителните разпоредби на Закона за опазване 
на околната среда.
49. „Пускане на пазара“ е понятие по смисъ­
ла на § 1, т. 17 от допълнителните разпоредби 
на Закона за чистотата на атмосферния въздух.
50. „Разстояние“ за целите на определението 
по т. 57 е разстоянието по най-късата дъга от 
земната сфера (ортодрома) между летището на 
заминаване и летището на пристигане плюс 
допълнителен непроменлив фактор от 95 km.
51. „Сертифицирана единица редуцирани 
емисии (СЕРЕ)“ е единица, равна на един тон 
еквивалент въглероден диоксид, постигната в 
резултат на проект „чисто развитие“ по чл. 12 
на Протокола от Киото, и решенията, приети 
съгласно РКОНИК или Протокола от Киото.
52. „Сетълмент“ е понятие по смисъла на 
член 3, т. 34 от Регламент (ЕС) № 1031/2010.
53. „Система за клиринг“ е понятие по 
смисъла на член 3, т. 31 от Регламент (ЕС) 
№ 1031/2010.
54. „Система за сетълмент“ е понятие по 
смисъла на член 3, т. 36 от Регламент (ЕС) 
№ 1031/2010.
55. „Течни горива за транспорта“ са течни 
горива по смисъла на § 1, т. 21 от допълни­
телните разпоредби на Закона за чистотата 
на атмосферния въздух, които се използват в 
двигатели с принудително запалване и ком­
пресионно запалване на пътни транспортни 
средства и извънпътна подвижна техника 
(включително плавателните средства, пла­
ващи по вътрешните водни пътища, когато 
не плават в морски води), селскостопански 
и горски трактори, както и плавателните 
съдове с развлекателна цел, когато не плават 
в морски води.
56. „Тон еквивалент на въглероден диок­
сид“ е един метричен тон въглероден диоксид 
(СО2) или количество от всеки друг парников 
газ с еквивалентен потенциал за глобално 
затопляне.
57. „Тонкилометър“ е тон полезен товар по 
смисъла на определението по т. 43, превозван 
на разстояние един километър.
58. „Тръжна платформа“ е институция, ко­
ято организира извършването на финансовите 
операции, съставляващи тръжната процедура, 
през третия период на ЕСТЕ чрез система за 
клиринг или сетълмент.
59. „Установени авиационни емисии“ са 
емисиите от всички полети, попадащи в об­
хвата на авиационните дейности, изброени в 
приложение № 2, които заминават от лети­
ще, разположено на територията на държава 
членка, или пристигат на такова летище от 
трета държава.